**APSTIPRINĀTS**

ar Rēzeknes pilsētas PII” Namiņš”

vadītājas I.Karpovas 15.06.2020 .rīk.Nr.1/7-12

**Noteikumi par drošības pasākumiem pirmsskolas izglītības iestādē “Namiņš”**

**Covid-19 vīrusa infekcijas izplatības ierobežošanai.**

Noteikumi nosaka Rēzeknes pirmsskolas izglītības iestādē (turpmāk – PII) veicamos preventīvos un papildus drošības pasākumus COVID – 19 infekcijas izplatīšanās ierobežošanai, pamatojoties uz Ministru kabineta 2020.gada 09. jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai”.

Iestāde seko bērnu un darbinieku veselības stāvoklim, nodrošina Ministru kabineta 2013.gada 17.septembra noteikumu Nr.890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” un Ministru kabineta 2018.gada 24.jūlija noteikumu Nr.477 “Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasību ievērošanu.

**Distancēšanās pasākumi**

1. Novērst izglītojamo un vecāku drūzmēšanos Iestādē un tās teritorijā.
2. Nodrošināt, ka visi pasākumi, aktivitātes un dienas gaitas organizēšana notiek katrai Iestādes bērnu grupai atsevišķi. (Bērnu grupas vasaras periodā ir apvienotas).
3. Nav pieļaujama citu, ar Iestādi nesaistītu personu klātbūtne Iestādes telpās, kā arī PII vadītājs izņēmumu gadījumos nodrošina, ka trešās personas tiek uzņemtas, iepriekš sazinoties elektroniski vai telefoniski.

4. Bērnu pieņemšana un nodošana vecākiem tiek organizēta Iestādes teritorijā. Izņemot bērnus,

kas atrodas grupas ,,Puķīte” telpā.

5. Sliktu laika apstākļu gadījumā, vecāki atved un izņem bērnu no Iestādes ievērojot 2 m

distanci.

6. Garderobē vienlaicīgi uzturas ne vairāk, kā trīs vecāki (lai nepulcētos visi vienlaicīgi

iespēju robežās vienojas ar skolotāju par aptuveniem iestādes apmeklējuma laikiem).

7. Vecāki izmanto garderobē un iestādes gaiteņos pieejamos dezinfekcijas līdzekļus.

8. Bērnu pieņemšanas laiks PII līdz plkst. 8.15 ( izņēmumu gadījumus saskaņot ar

grupas skolotāju).

9. Vecāki bez vajadzības neuzturas Iestādē, laika posmā, kad atnāk pēc bērna, ja bērni ir ārā,

iestādes durvis, tiek slēgtas.

10. Iestādes darbiniekiem un apmeklētājiem ievērot 2 m distanci no pārējām personām.

**Bērnu un darbinieku personīgās higiēnas un profilakses pasākumi**

1. Bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un rotaļām ārā. Roku nosusināšanai lietot vienreiz lietojamos dvieļus vai stingri kontrolēt, lai bērni lietotu dvieļus atbilstoši individuālajam marķējumam.
2. [Apmācīt bērnus par pareizu roku mazgāšanu, vadoties pēc SPKC mājaslapā publicētiem ieteikumiem](https://spkc.gov.lv/lv/aktualitates/get/nid/12).
3. Darbiniekiem un vecākiem roku dezinfekcijai pieejamā vietā izvietot 70% spirtu saturošus roku dezinfekcijas līdzekļus.
4. Iestādes māsa veic bērnu apskati, slimību simtomu parādīšanās gadījumā veic ķermeņa temperatūras mērījumus, vai testa režīma temperatūras mērījumus gan bērniem, gan darbiniekiem, rezultātus reģistrējot t mērījumu žurnālā.
5. Ja bērnam, atrodoties Iestādē, parādās akūtas elpceļu infekcijas slimības pazīmes (drudzis, klepus, elpas trūkums), Iestāde:

* izolē bērnu atsevišķā telpā, kurā nodrošina tā paša pieaugušā, kas kontaktējās ar bērnu pirms tam, klātbūtni;
* sazinās ar bērna vecākiem, kas nekavējoties ierodas pēc bērna..

6. Ja izrādās, ka kāds bērns vai darbinieks bijis saskarsmē ar COVID-19 infekcijas pacientiem vai

COVID-19 skartajās zonās bijušiem radiniekiem vai citiem tuviniekiem, persona ievēro 14 dienu

mājas karantīnu.

7. Netiek pieļauta personu, kurām noteikta pašizolācija, mājas karantīna vai stingra izolācija

klātbūtne iestādē.

8. Ja darbiniekam, veicot darba pienākumus, **parādās akūtas elpceļu infekcijas slimības pazīmes**,

darbinieka pienākums ir informēt par to vadītāju, pārtraukt darba pienākumu veikšanu un doties

mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu.

* 1. Bērni ar infekcijas slimības pazīmēm netiek uzņemti Iestādē.
  2. Vienu reizi nedēļā vecāki un darbinieki reģistrējas Apliecinājuma reģistrā ( saistībā ar Covid-19).
  3. Citi iestādes apmeklētāji reģistrējas Apmeklētāju uzskaites žurnālā.

**Telpu un aprīkojuma uzkopšanas pasākumi**

1. Biežāk lietotās virsmas un priekšmetus dezinficēt, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus.
2. Katru dienu veikt rotaļlietu mazgāšanu, izmantojot mazgāšanas līdzekļus.
3. Iestādē neizmantot mīkstās un citas rotaļlietas, kuras nav iespējams mazgāt, kā arī nenest uz Iestādi rotaļlietas no mājām. Rotaļlietu dezinfekcija nav pieļaujama.
4. Ierobežot tekstilizstrādājumu kā, piemēram, tepiķi, spilveni, sēžammaisi u.tml. izmantošanu bērnu rotaļu zonā.
5. Regulāri vēdināt telpas vai nodrošināt labu mehānisko ventilāciju.
6. Regulāri veikt telpu uzkopšanu. Ģērbtuvju mitro uzkopšanu veikt pēc bērnu ierašanās un pēc atgriešanās no pastaigas. Tualetes telpu mitro uzkopšanu veikt vismaz reizi 3 stundās.